આ ગાઉનમાં નેકમાં વર્ક નથી કરવામાં આવ્યું. વર્ક ચાલુ થાય છે અપર ચેસ્ટથી, જેથી દૂરથી એમ લાગે છે કે ઑફ-શોલ્ડર ગાઉન પહેર્યો છે. અપર ચેસ્ટથી લઈને વેસ્ટલાઇન સુધી બ્રૉડ ડિઝાઇન આપવામાં આવી છે જે સ્લીવ્ઝમાં પણ કન્ટિન્યુ થાય છે. વેસ્ટલાઇનથી લઈને હેમલાઇન સુધી વર્ટિકલમાં ડાયમન્ડનું કામ કરવામાં આવ્યું છે. આ ગાઉન જ એટલો હેવી છે કે એમાં કોઈ જ્વેલરી પહેરવાની જરૂર નથી. સોનાક્ષીએ માત્ર કાનમાં ડાયમન્ડનાં ઈયર-રિંગ પહેરી એક ક્લાસી લુક મેઇન્ટેન કર્યો છે.